
1. VISPĀRĪGĀ INFORMĀCIJA

1.1. Iepirkuma veids: Metu konkurss (turpmāk – Konkurss) par Latvijas attīstības sadarbības zīmola izveidi.
1.2. Konkurss tiek organizēts saskaņā ar Publisko iepirkumu likumā (turpmāk – PIL) un Ministru kabineta 2017. gada 28. februāra noteikumos Nr. 107 „Iepirkumu procedūru un metu konkursa norises kārtība” noteikto kārtību.
1.3. Iepirkuma identifikācijas numurs: CFLA 2024/9-PIEG.
1.4. Pasūtītājs un tā kontaktpersona:  
1.4.1. Nosaukums: Centrālā finanšu un līgumu aģentūra (turpmāk – Pasūtītājs)
1.4.2. Reģistrācijas Nr. 90000812928
1.4.3. Juridiskā adrese: Smilšu iela 1, Rīga, LV-1919
1.4.4. Tālr. Nr.: +371 22099777, e-pasts: pasts@cfla.gov.lv
1.4.5. Kontaktpersona: 
Administratīvā nodrošinājuma nodaļas vadītāja Agnese Zariņa
Tālruņa Nr.: +371 26015887; e-pasts: agnese.zarina@cfla.gov.lv
1.5. [bookmark: _Hlk168931392]Konkursa apraksts: izmantojot radošo sacensību, iegūt vērtēšanai iespējami labāko metu, ieskaitot zīmola vadlīnijas, vienotam Latvijas attīstības sadarbības politikas zīmolam, ko varētu izmantot visas attīstības sadarbības procesos iesaistītās puses. 
1.6. CPV kods: 92312000-1 (Mākslinieciskie pakalpojumi), 79340000-9 (Reklāmas un tirgvedības pakalpojumi).
1.7. Meta piedāvājums: Konkursa dalībnieka iesniegtais piedāvājums atbilstoši Konkursa nolikuma (turpmāk – Nolikums) 5.5. apakšpunktā un tehniskajā specifikācijā (1. pielikums) noteiktajām prasībām. 
1.8. Konkursa uzvarētājs (pirmās vietas ieguvējs) tiks uzaicināts uz sarunu procedūru (turpmāk – Sarunu procedūra). Sarunu procedūras piemērošanas pamatojums – saskaņā ar PIL 8. panta septītās daļas 8. punktu. Sarunu procedūras rezultātā tiek noslēgts iepirkuma līgums (turpmāk – Līgums). 
1.9. Paredzamais Līguma izpildes termiņš: 10 nedēļas no Līguma noslēgšanas dienas, bet ne vēlāk kā līdz 2024. gada 30. novembrim. 
1.10. Paredzamā Līguma cena: nepārsniedz EUR 9 000,00 (deviņi tūkstoši euro, 00 centus) bez pievienotās vērtības nodokļa.
1.11. Ja Pasūtītājam nav iespējams vienoties ar Konkursa uzvarētāju (pirmās vietas ieguvēju) par Līguma slēgšanu, Sarunu procedūra tiek organizēta, uzaicinot Konkursa otrās vietas ieguvēju. 
1.12. Ja Pasūtītājam nav iespējams vienoties ar Konkursa otrās vietas ieguvēju par Līguma slēgšanu, Sarunu procedūra tiek organizēta, uzaicinot Konkursa trešās vietas ieguvēju.
1.13. Ja nav iespējams vienoties par Līguma slēgšanu arī ar Konkursa trešās vietas ieguvēju, Pasūtītājam ir tiesības lemt par Sarunu procedūras pārtraukšanu un par jauna metu konkursa rīkošanu.

2. METU KONKURSA ORGANIZĀCIJA

2.1. Konkurss notiek vienā kārtā. 
2.2. Konkursam iesniegtos metus vērtē žūrijas komisija, kas izveidota ar Pasūtītāja 2024. gada 7. augusta rīkojumu Nr. 39-1-4/219 (turpmāk – Žūrijas komisija).


2.3. Žūrijas komisijas sastāvs:

	Žūrijas komisijas priekšsēdētājs

	Dana Heiberga
	Centrālās finanšu un līgumu aģentūras Attīstības sadarbības departamenta direktore

	Žūrijas komisijas locekļi

	Dārta Burčenko
	Latvijas Republikas Ārlietu ministrijas Attīstības sadarbības politikas nodaļas vadītāja vietniece

	Gints Gabrāns
	Latvijas Mākslas akadēmijas docents 

	Linda Indriksone
	Sabiedrības ar ierobežotu atbildību “OPR” Projektu direktore 

	Gatis Šļūka 
	Karikatūrists

	Atbildīgais sekretārs

	Agnese Zariņa
	Centrālās finanšu un līgumu aģentūras Administratīvā nodrošinājuma nodaļas vadītāja 



2.4. Atbildīgais sekretārs nav Žūrijas komisijas loceklis. Atbildīgais sekretārs nodrošina Konkursa norisi un Konkursa sēžu protokolēšanu un dokumentēšanu. Atbildīgais sekretārs un Žūrijas komisija ievēro anonimitāti un neizpauž ziņas, kas viņiem ir zināmas, lai identificētu dalībnieku. 
2.5. Žūrijas komisijas sēdes vada Žūrijas komisijas priekšsēdētājs. 

3. SAZIŅA UN INFORMĀCIJAS APMAIŅAS KĀRTĪBA
 
3.1. Konkursa dokumentu saņemšana: Pasūtītājs nodrošina brīvu un tiešu elektronisku pieeju Nolikumam un visiem papildus nepieciešamajiem dokumentiem, publicējot tos Pasūtītāja profilā: https://www.eis.gov.lv/EKEIS/Supplier/Organizer/283 (turpmāk - pircēja profils).
3.2. Jautājumi par Nolikumu jāiesniedz EIS e-konkursu apakšsistēmā ne vēlāk kā līdz 2024. gada 27. augustam plkst. 15:00.
3.3. Informācijas apmaiņa starp Pasūtītāju un dalībniekiem par Nolikumu, tā pielikumiem un piedāvājumu iesniegšanas kārtību adresējami Konkursa atbildīgajam sekretāram Agnesei Zariņai, e-pasts: agnese.zarina@cfla.gov.lv (turpmāk – Atbildīgais sekretārs) vai pircēja profilā. Ja ieinteresētais dalībnieks ir laikus pieprasījis papildu informāciju par Nolikuma dokumentos iekļautajām prasībām attiecībā uz meta piedāvājumu sagatavošanu un iesniegšanu, Atbildīgais sekretārs to sniedz 5 (piecu) darbdienu laikā pēc jautājumu iesniegšanas termiņa. 
3.4. Pasūtītājs pēc tam, kad beidzies termiņš jautājumu uzdošanai par Nolikumu, sagatavo rakstisku atbildi uz visiem jautājumiem un nodod to Atbildīgajam sekretāram. Atbildīgais sekretārs nosūta atbildi personām, kas uzdevušas jautājumus, un visus jautājumus un sagatavotās atbildes ievieto pircēja profilā, kur ir pieejams Nolikums. 
3.5. Ieinteresēto dalībnieku pienākums ir pastāvīgi sekot līdzi pircēja profilā publicētajai informācijai par Konkursu. 
3.6. Pasūtītāja atbildes uz ieinteresēto dalībnieku rakstiski iesniegtajiem jautājumiem kļūst saistošas visiem Konkursā ieinteresētajiem dalībniekiem ar to publicēšanas brīdi pircēja profilā. 
 


4. PRASĪBAS DALĪBNIEKIEM UN IESNIEDZAMIE KVALIFIKĀCIJAS DOKUMENTI

4.1. Konkursā var piedalīties jebkura fiziska vai juridiska persona, kā arī šādu personu apvienība. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – personu apvienība), piedāvājumam pievieno visu apvienības biedru parakstītu vienošanos par dalību Konkursā vai tās apliecinātu kopiju, kurā norādīta persona, kura pārstāv personu apvienību iepirkumā. Ja nav norādīta persona, kas pārstāv piegādātāju apvienību iepirkumā, tad visi piegādātāju apvienības biedri paraksta Konkursa pieteikumu.
4.2. Ja dalībnieku atzīst par uzvarētāju, tad personu apvienībai ir pienākums iesniegt sabiedrības līguma apliecinātu kopiju, vai reģistrēties juridiskā statusā atbilstīgi PIL 13. panta sestajā daļā noteiktajam uz Līguma noslēgšanas dienu.
4.3. Konkursa dalībnieks, iesniedzot meta piedāvājumu Nolikumā noteiktajā apjomā un kārtībā, apliecina, ka ir iepazinies ar Nolikumu un izteicis vēlēšanos piedalīties Konkursā. Konkursa dalībnieks vienlaikus ar devīzes atšifrējumu iesniedz parakstītu pieteikumu dalībai Konkursā (2. pielikums), kuru paraksta Konkursa dalībnieka pārstāvis (vai pārstāvji) ar paraksta tiesībām vai tā pilnvarota persona. Ja pieteikumu paraksta pilnvarotā persona, tad pieteikumam pievieno arī atbilstošu pilnvaru.
4.4. Konkursa dalībnieks, personālsabiedrība un visi personālsabiedrības biedri (ja pieteikumu iesniedz personālsabiedrība) vai visi personu apvienības dalībnieki (ja pieteikumu iesniedz personu apvienība), kā arī apakšuzņēmēji un persona, uz kuras iespējām pretendents balstās (ja Konkursa dalībnieks Līguma izpildei plāno piesaistīt apakšuzņēmēju vai personu, uz kuras iespējām pretendents balstās), normatīvajos aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz. Dalībnieks, kurš ir fiziska persona, ir reģistrēts kā saimnieciskās darbības veicējs Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem uz Līguma noslēgšanas dienu. Ārvalstī reģistrētam, licencētam vai sertificētam Konkursa dalībniekam jāiesniedz kompetentas attiecīgās valsts institūcijas izsniegts dokuments, kas apliecina, ka dalībnieks ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina dalībnieka likumiskā pārstāvja paraksta tiesības. Ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
4.5. Ja Konkursa dalībnieks balstās uz citu personu tehniskajām un profesionālajām iespējām iespējamā Līguma izpildei, Konkursa dalībnieks apzinās, ka tam būs jāpierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Konkursa dalībnieka rīcībā atbilstoši PIL 46. panta ceturtajā daļā noteiktajam. Konkursa dalībnieks, lai apliecinātu profesionālo pieredzi var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
 
5. META PIEDĀVĀJUMA NOFORMĒJUMS, IESNIEGŠANAS VIETA UN TERMIŅŠ, SASTĀVS

5.1. Konkursa piedāvājums sastāv no divām daļām:
5.1.1. Mets;
5.1.2. Dalībnieka devīzes atšifrējums: dalībnieka pieteikums Konkursam ar devīzes atšifrējumu (2. pielikums).
5.2. Lai nodrošinātu dalībnieka anonimitāti, nenorāda ziņas par dalībnieku. Konkursa piedāvājumu iesniedz EIS e-konkursu apakšsistēmā, apzīmētu ar devīzi.
5.2.1. Veicot datņu pievienošanu piedāvājumā, ir jāpārliecinās, ka dokuments nesatur piedāvājuma iesniedzēju identificējošu informāciju. Pirms datnes pievienošanas ir jāveic visu datu, kuri varētu sniegt informāciju par piedāvājuma iesniedzēju, dzēšana, t.sk. dokumenta “Rekvizīti” (Properties)[footnoteRef:2]. [2:  Instrukcija, kā nodrošināt anonimitāti, iesniedzot meta piedāvājumu, pieejama EIS sadaļā “Skaidrojumi un instrukcijas” Piegādātājiem Nr. 9 “Metu konkursa nodrošināšana”
(https://www.eis.gov.lv/EKEIS/Publication/View/785?subsystemCode=KON)] 

5.2.2. Devīzes nosaukums nedrīkst saturēt informāciju, kas varētu identificēt piedāvājuma iesniedzēju.
5.2.3. Laukā “Kontaktinformācija anonīmai saziņai” nedrīkst norādīt informāciju, kura varētu saturēt datus par piedāvājuma iesniedzēju. (piem., e-pasta adrese satur organizācijas nosaukumu, tālruņa numurs, kurš ir atrodams meklēšanas tīmekļvietnēs un attēlojas kā kandidāta nosaukums).
5.3. Ja ir iespējams konstatēt piedāvājuma iesniedzēja identitāti, tad dalībnieks tiek izslēgts no dalības Konkursā.
5.4. Ar devīzi saprot dalībnieka brīvi izvēlētu burtu vai vārdu kopu, kas neidentificē dalībnieku un ko lieto anonimitātes nodrošināšanai. Devīze sastāv no latīņu alfabēta lielo burtu kopas, nepārsniedzot 25 rakstu zīmes.
5.5. [bookmark: _Hlk172540497]Meta sastāvs :
5.5.1.  Dizaina un komunikācijas valodas priekšizpētes rezultātu galvenie secinājumi un sava redzējuma argumentēta pamatojums, nepārsniedzot 1800 zīmju skaitu teksta dokumentā un 4 (četru) slaidu apjomu prezentācijā.
5.5.2.  Latvijas attīstības sadarbības zīmola un zīmola koncepcijas radošās ieceres vizualizācija un apraksts tālākajai attīstībai, kurā ir:
5.5.2.1. pamatota piedāvātā zīmola nosaukuma varianti vai nosaukuma veidošanas scenāriji;
5.5.2.2. grafiskās identitātes vizualizācija (skice) autora brīvi izvēlētā izstrādāšanas pakāpē, lai Žūrija var vērtēt, kā zīmola vizuālās identitātes piedāvājums reprezentēs Latvijas attīstības sadarbības  unikalitāti. Skices (dizaina risinājumi un vizualizācijas) jāiesniedz PDF formātā labi salasāmā un saskatāmā kvalitātē.;
5.5.2.3. radošās koncepcijas rakstiskā daļa, kas nepārsniedz 2500 rakstzīmju skaitu un 5 (piecu) slaidu apjomu prezentācijā. Koncepcija iesniedzama Word vai PDF formātā;
5.5.2.4. zīmola sauklis latviešu un angļu valodā.
5.5.3.  Zīmola dizaina un tā stila grāmatas satura vadlīniju un integritātes skices (minimālais piedāvājums: vismaz viena zīmola grafiskā zīme).
5.5.4.  Pēc dalībnieka ieskatiem citi ilustratīvi materiāli jebkādā formātā, kas Žūrijas komisijas locekļiem uzskatāmi parāda dalībnieka dizaina piedāvājumu.
5.6. Konkursa piedāvājuma otrā daļa: dalībnieka pieteikumu Konkursam ar devīzes atšifrējumu dalībnieks aizpilda saskaņā ar Nolikumam pievienoto formu 2. pielikumā.
5.7. Piedāvājums Konkursam jāiesniedz EIS e-konkursu apakšsistēmā ne vēlāk kā līdz 2024. gada 12. septembra plkst. 10:00.
5.8. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
5.9. Atbildīgais sekretārs piedāvājumus atvērs 2024. gada 12. septembrī, plkst. 14:00, izmantojot EIS e-konkursu apakšsistēmas piedāvātos rīkus.
5.10. Visiem Konkursa dalībnieka sagatavotajiem un iesniegtajiem dokumentiem jābūt latviešu valodā. Ja kāds no piedāvājuma dokumentiem tiek iesniegts citā valodā, tam jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
5.11. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
5.12. Dalībnieks dokumenta atvasinājumus apliecina atbilstoši Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Vienlaikus pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Ja dokumenta kopija nav apliecināta atbilstoši normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai tiek uzrādīta apliecināta kopija vai dokumenta oriģināls.
5.13. Dalībnieks līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
5.14. Piedāvājuma atsaukšanai ir bezierunu raksturs, un tā izslēdz dalībnieku no tālākas dalības Konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
5.15. Ja no EIS uzturētāja (Valsts reģionālās attīstības aģentūra) ir saņemts paziņojums par traucējumiem EIS darbībā, kuru dēļ nav iespējams nodrošināt metu un devīžu atšifrējumu drošību, Pasūtītājs pieņem lēmumu par Konkursa pārtraukšanu un Pasūtītājs sagatavo paziņojumu par Konkursa rezultātiem un iesniedz to publikāciju vadības sistēmā.
5.16. Dalībnieks sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no Konkursa norises iznākuma.
5.17. Katrs dalībnieks ir tiesīgs sagatavot ne vairāk kā 1 (vienu) piedāvājumu Konkursam.

6. METU KONKURSA NORISE UN VĒRTĒŠANAS KRITĒRIJI

6.1. Pēc piedāvājumu iesniegšanas termiņa beigām Atbildīgais sekretārs organizē Žūrijas komisijas darbu un atver piedāvājums, izmantojot EIS piedāvātos rīkus.
6.2. Žūrijas komisija ir lemttiesīga, ja tajā piedalās ne mazāk kā divas trešdaļas komisijas locekļu. 
6.3. Pirms piedāvājumu vērtēšanas katrs Žūrijas komisijas loceklis rakstiski apliecina, ka, veicot metu izvērtēšanu, nepastāv interešu konflikts. Ja tāds varētu rasties, tad komisijas loceklis apņemas nekavējoties informēt Žūrijas komisijas priekšsēdētāju un atstatīt sevi no Žūrijas komisijas darba metu vērtēšanā. 
6.4. Žūrijas komisija izvērtē konstatēto neatbilstību Nolikuma prasībām būtiskumu. Žūrijas komisija pieņem izskatīšanai tikai tos piedāvājumus, kas noformēti atbilstoši Konkursa nolikumā noteiktajām prasībām. Ja piedāvājums nav atbilstoši noformēts, Žūrijas komisija izslēdz dalībnieku no turpmākās dalības Konkursā.
6.5. Katrs Žūrijas komisijas loceklis individuāli vērtē iesniegtos metus atbilstoši Nolikumā noteiktajiem vērtēšanas kritērijiem un ievēro dalībnieku anonimitāti līdz devīžu atvēršanai. Ja Žūrijas komisija konstatē meta materiālos norādes, kas jebkādā veidā varētu identificēt dalībnieku (tajā skaitā meta koncepcijas autoru/autorus), vai arī meta sastāvā nav visas Konkursa nolikuma 5.5. punktā prasītās sadaļas, tā izslēdz piedāvājumu no turpmākas vērtēšanas, norādot par to Žūrijas komisijas atzinumā. 
6.6. Katrs Žūrijas komisijas loceklis individuāli izvērtē iesniegto metu piedāvājumus, katrā vērtēšanas kritērijā piešķirot noteiktu punktu skaitu no „0” līdz attiecīgā kritērija maksimālajai skaitliskajai vērtībai, pamatojot savu lēmumu. 
6.7. Kad Žūrijas komisija ir izvērtējusi attiecīgos metus, tiek aprēķināts kopējais piešķirtais punktu skaits par katru meta piedāvājumu, saskaitot kopā katra Žūrijas komisijas locekļa piešķirto punktu skaitu katram metam. 
6.8. Žūrijas komisija lēmumu par metu kopējo vērtējumu pieņem slēgtā sēdē atklāti balsojot par katru metu. Ja kāds no Žūrijas komisijas locekļiem nepiekrīt Žūrijas komisijas kopējam viedoklim vai atsevišķiem lēmumiem, tad to norāda protokolā, attiecīgi pamatojot atšķirīgo viedokli.
6.9. Žūrijas komisija ir tiesīga pieaicināt un ņemt vērā ekspertu ar padomdevēja tiesībām viedokļus. Eksperti un Atbildīgais sekretārs nepiedalās lēmumu pieņemšanā par vietu sadalījumu. 
6.10. Žūrijas komisija par Konkursa uzvarētāju atzīst to dalībnieku, kura iesniegtais meta piedāvājums, apkopojot Žūrijas komisijas individuālos vērtējumus, ieguvis vislielāko punktu skaitu. 
6.11. Ja vairākiem meta piedāvājumiem tiek piešķirts vienāds punktu skaits, tad Žūrijas komisija lēmumu pieņem atklātā balsojumā ar vienkāršu balsu vairākumu. Katram Žūrijas komisijas loceklim ir viena balss. Ja Žūrijas komisijas lēmums par godalgas sadalījumu ir vienāds, tad izšķirošā ir Žūrijas komisijas priekšsēdētāja balss. 
6.12. Vērtēšanas kritēriju tabula un maksimālais piešķiramais punktu skaits: 

	 
Nr. p.k.
	Vērtējamais kritērijs   
	 
Maksimāli piešķiramais punktu skaits kritērijā  

	1.
	Dizaina un komunikācijas valodas priekšizpētes apraksta (apkopojuma) vērtējums
	Maksimāli iegūstamais punktu skaits – 10 punkti

	
	
	10 punkti – Sniegta skaidri izklāstīta un argumentēta attīstības sadarbības komunikācijas valodas priekšizpēte, kas ir pamatota pētījumos, faktos vai datos, ļaujot izdarīt stratēģiski pamatotus secinājumus. Priekšizpētē ir aptverti visi Konkursa aprakstā (Nolikuma 1.5. punkts) minētie izpētāmie jautājumi.
8 punkti – Priekšizpētes apraksts  (apkopojums) balstās uz kvalitatīvu esošās situācijas analīzi un secinājumiem. Atsevišķos punktos nepieciešami papildu skaidrojumi.
5 punkti – Priekšizpētes aprakstā (apkopojumā) ir nepilnīga esošās situācijas analīze un secinājumi ir vispārīgi. Tas sniedz nepilnīgu priekšstatu par vizuālās identitātes uzdevumu izpildi un mērķu sasniegšanu. 
0 punkti – Priekšizpētes apraksts (apkopojums) ir neskaidrs. Tas nesniedz atbildes uz Konkursa aprakstā uzdotajiem jautājumiem. Priekšizpētes apraksts (apkopojums) prasa papildu skaidrojumus un precizējumus.

	2.
	Zīmola un zīmola koncepcijas sistēmas radošās ieceres apraksta tālākajai attīstībai vērtējums
	Maksimāli iegūstamais punktu skaits – 10 punkti   

	
	
	10 punkti – Zīmola un zīmola koncepcijas sistēmas radošās ieceres apraksts ir pamatots un balstās uz kvalitatīvu esošās situācijas analīzi, priekšizpēti un secinājumiem. Tas izpilda zīmola un zīmola koncepcijas sistēmas uzdevumus un sasniedz nospraustos mērķus. Papildu skaidrojumi nav nepieciešami. 
8 punkti – Zīmola un zīmola koncepcijas sistēmas radošās ieceres apraksts ir pamatots un balstās uz kvalitatīvu esošās situācijas analīzi, priekšizpēti un secinājumiem. Atsevišķos punktos nepieciešami papildu skaidrojumi.
5 punkti – Zīmola un zīmola koncepcijas sistēmas radošās ieceres aprakstā ir nepilnīga esošās situācijas analīze un secinājumi ir vispārīgi. Tas sniedz nepilnīgu priekšstatu par vizuālās identitātes uzdevumu izpildi un mērķu sasniegšanu. 
0 punkti – Zīmola un zīmola koncepcijas sistēmas radošās ieceres apraksts ir neskaidrs. Tas nesniedz priekšstatu par zīmola un zīmola koncepcijas sistēmas uzdevumu izpildi un mērķu sasniegšanu. 

	3.   
 
	Zīmola dizaina un tā stila grāmatas satura vadlīniju un integritātes skiču vērtējums
 
	Maksimāli iegūstamais punktu skaits – 20 punkti

	
	
	20 punkti – Augstas mākslinieciskās kvalitātes, oriģināls zīmola un zīmola koncepcijas sistēmas radošās ieceres aprakstam atbilstošs mākslinieciskais risinājums, ar potenciālu piesaistīt gan mērķa grupas dalībnieku, gan plašāka interesentu loka uzmanību un atzinīgu novērtējumu. Mākslinieciskajam risinājumam raksturīgs autentisks mākslinieka/u rokraksts. Piedāvājums ietver izsmeļošu vizuālo informāciju, kas rada skaidru priekšstatu par plānoto vizuālo identitāti. 
12 punkti – Mākslinieciskais risinājums vērtējams kā augstas kvalitātes, pārdomāti veidots un uztverams sasaistē ar vizuālās identitātes koncepciju, ir oriģināls un autentisks, bet orientēts uz atsevišķiem mērķauditorijas segmentiem. Piedāvājums ietver izsmeļošu vizuālo informāciju, kas sniedz skaidru priekšstatu par plānoto vizuālo identitāti. 
8 punkti – Vizuālās identitātes mākslinieciskais risinājums vērtējams kā vidēji kvalitatīvs un oriģināls, un/vai nav uztverams sasaistē ar māksliniecisko  koncepciju. Piedāvājums ietver vizuālo informāciju, kas sniedz daļēju priekšstatu par vizuālo identitāti. 
3 punkti – Piedāvājuma mākslinieciskais risinājums vērtējams kā vidēji kvalitatīvs un oriģināls un/vai nav uztverams sasaistē ar māksliniecisko koncepciju. Piedāvājums sniedz nepilnīgu vizuālo informāciju, kas sniedz priekšstatu par vizuālo identitāti.
0 punkti – Piedāvājuma mākslinieciskais risinājums nav vērtējams kā kvalitatīvs, nav oriģināls vai ietver vizuālo informāciju, kas sniedz nepilnīgu priekšstatu par vizuālo identitāti. 

	Par visiem kritērijiem kopā maksimāli iegūstamais punktu skaits, ko piešķir viens žūrijas komisijas loceklis, ir 40 punkti



6.13. Žūrijas komisija lēmumu par Konkursa rezultātiem pieņem ne vēlāk kā 10 (desmit) darbdienu laikā pēc iesniegto Konkursa piedāvājumu atvēršanas sēdes. 
6.14. Žūrijas komisija sagatavo atzinumu par vērtēšanas rezultātiem saskaņā ar Ministru kabineta 2017. gada 28. februāra noteikumu Nr. 107 “Iepirkumu procedūru un metu konkursu norises kārtība” 212. punktu. Ja kāds Žūrijas komisijas loceklis nepiekrīt Žūrijas komisijas atzinumam, tas tiek fiksēts, atzinumā norādot attiecīgā Žūrijas komisijas locekļa viedokli. Žūrijas komisijas locekļi paraksta atzinumu un nodod to Atbildīgajam sekretāram.  
6.15. Pēc Žūrijas komisijas atzinuma saņemšanas Atbildīgais sekretārs rezultātus ievada elektroniskajā informācijas sistēmā.

7. DEVĪZES ATŠIFRĒJUMU ATVĒRŠANA UN REZULTĀTU PAZIŅOŠANA

7.1. Konkursa dalībnieku devīžu atšifrēšana notiek atklātā sanāksmē, par kuras datumu un laiku Konkursa dalībnieku kontaktpersonām Atbildīgais sekretārs paziņo vismaz 5 (piecas) darbdienas iepriekš, izmantojot norādīto kontaktinformāciju EIS e-konkursu apakšsistēmā, kā arī publicē informāciju pircēja profilā. Devīzes atšifrējumu atvēršanas sanāksmē ir tiesīgi piedalīties visi Konkursa dalībnieki vai to pilnvarotie pārstāvji. Atbildīgais sekretārs reģistrē visas devīžu atvēršanas sanāksmē klātesošās personas. 
7.2. Devīzes atšifrējumu atvēršanas sanāksme tiek organizēta ne vēlāk kā 10 (desmit) darbdienas pēc Žūrijas komisijas atzinuma par vērtēšanas rezultātiem un lēmuma par Konkursa uzvarētāju noteikšanas. 
7.3. Devīzes atšifrējumu atvēršanas sanāksmē Atbildīgais sekretārs pircēja profilā publicē uzvarētāja un godalgoto vietu ieguvēju devīzes un to atšifrējumus. 
7.4. Pēc devīzes atšifrējumu atvēršanas sanāksmes Atbildīgais sekretārs sagatavo Konkursa ziņojumu, kuram pievieno Žūrijas komisijas atzinumu, kuru publicē Pasūtītāja pircēja profilā 5 (piecu) darbdienu laikā pēc devīzes atšifrējumu atvēršanas sanāksmes atbilstīgi Ministru kabineta 2017. gada 28. februāra noteikumu Nr. 107 “Iepirkumu procedūru un metu konkursu norises kārtība” 218. punktam. 
7.5. Pasūtītājs 3 (triju) darbdienu laikā pēc devīzes atšifrējumu atvēršanas sanāksmes vienlaikus paziņo visiem Konkursa dalībniekiem Žūrijas komisijas pieņemto lēmumu saskaņā ar PIL 37. pantu. 
 
8. AUTORTIESĪBAS

8.1. Pasūtītājs par meta piedāvājumā ietilpstošajiem autortiesību objektiem un to turpmāku izmantošanu ir atlīdzinājis Konkursa dalībniekiem, piešķirot Nolikumā noteikto godalgu.
8.2. Saņemot godalgas, Konkursa uzvarētāji ir atsavinājuši Pasūtītājam par taisnīgu atlīdzību visas autoru mantiskās tiesības uz Konkursam iesniegtajiem un ar autortiesībām aizsargātiem darbiem.
8.3. Saskaņā ar Ministru kabineta 2017. gada 28. februāra noteikumu Nr. 107 “Iepirkumu procedūru un metu konkursu norises kārtība” 220. punktu godalgotie meti pāriet Pasūtītāja īpašumā.
8.4. Pasūtītājam ir tiesības pirmo trīs vietu ieguvēju godalgotos metus publiskot Autortiesību likuma 15. panta pirmās daļas 1. punkta izpratnē - reklamēt masu informācijas līdzekļos (audio, video, vizuālajos, drukātajos, elektroniskajos, internetā u.c.), kā arī citādā veidā padarīt metus pieejamus publiski Latvijas Republikas teritorijā un ārpus tās robežām. 
8.5. Dalībnieks saglabā personiskās autortiesības saskaņā ar Autortiesību likumu. Atbilstīgi Autortiesību likuma 14. panta pirmās daļas 5. punktā noteiktajam, piedaloties Konkursā, dalībnieks apliecina un piekrīt, ka Pasūtītājs vai tā piesaistītajām trešajam personām ir tiesības izdarīt jebkādus pārveidojumus, grozījumus un papildinājumus gan pašā darbā, gan tā nosaukumā.

9. METU KONKURSA GODALGU FONDS UN TO IZMAKSAS KĀRTĪBA

9.1. Konkursā paredzēts godalgu fonds EUR 1 000,00 (viens tūkstotis euro 00 centi) apmērā, no kuriem: 
9.1.1. Konkursa 1. vietas ieguvējs saņems godalgu EUR 500,00 (pieci simti euro 00 centi) apmērā; 
9.1.2. Konkursa 2. vietas ieguvējs saņems godalgu EUR 300,00 (trīs simti euro 00 centi) apmērā; 
9.1.3. Konkursa 3. vietas ieguvējs saņems godalgu EUR 200,00 (divi simti euro 00 centi) apmērā. 
9.2. Pasūtītājs Konkursa godalgas izmaksā 30 (trīsdesmit) dienu laikā pēc tam, kad Konkursa rezultāti kļuvuši neapstrīdami PIL noteiktajā kārtībā. Godalgas tiek izmaksātas ar bezskaidras naudas pārskaitījumu uz Konkursa dalībnieka norādīto bankas kontu: 
9.2.1. fiziskajām personām no godalgas ietur visus Latvijas Republikas likumos noteiktos nodokļu un nodevu maksājumus; 
9.2.2. juridiskajām personām godalgas summa tiek izmaksāta pilnā apmērā, un par tajā iekļauto nodokļu nomaksu ir atbildīgs godalgas saņēmējs. 
 
10. ŽŪRIJAS KOMISIJAS TIESĪBAS UN PIENĀKUMI

10.1. Nodrošināt Konkursa dalībnieku brīvu konkurenci, kā arī vienlīdzīgu un taisnīgu attieksmi pret tiem.
10.2. Neatkarīgi, profesionāli un individuāli vērtēt Konkursa dalībnieku iesniegtos metu piedāvājumus saskaņā ar Nolikumu, izvēlēties Konkursa uzvarētāju, noteikt godalgotos piedāvājumus un sniegt priekšlikumus par metu turpmāko izmantošanu, vai arī nevienu no metiem neatzīt par īstenojamu.
10.3. Neveikt darbības, lai noskaidrotu meta autoru/autorus pirms devīžu atšifrēšanas sanāksmes. Ja metu izvērtēšanas laikā Žūrijas komisijas loceklis ir uzzinājis meta autoru/autorus, tas par šo faktu informē Žūrijas komisijas priekšsēdētāju un Atbildīgo sekretāru.
10.4. Tiesības pieprasīt no Konkursa dalībnieka papildu informāciju, lai iegūtu pierādījumus par Konkursa dalībnieka atbilstību visām Nolikumā ietvertajām prasībām.
10.5. Ja Žūrijas komisija nevienu no iesniegtajiem metiem neatzīst par īstenojamu, tā pirmo vietu nepiešķir.

11. METU KONKURSA DALĪBNIEKA TIESĪBAS UN PIENĀKUMI 

11.1. Iesniedzot meta piedāvājumu, Konkursa dalībnieki piekrīt visiem Konkursa noteikumiem un ir atbildīgi par piedāvājumā norādīto ziņu patiesumu. 
11.2. Konkursa dalībniekam ir pienākums pēc Žūrijas komisijas pieprasījuma sniegt atbildes vai papildu informāciju, kas nepieciešama dalībnieka piedāvājuma izvērtēšanai.
11.3. Konkursa dalībnieki atbild par meta izstrādes ietvaros veiktiem Autortiesību likuma vai citu normatīvo aktu pārkāpumiem. Konkursa dalībnieki nodrošina autortiesību subjektu tiesību ievērošanu un nepieļauj autortiesību pārkāpumus. Konkursa dalībnieki uzņemas pilnu atbildību par jebkādām autortiesību un blakustiesību subjektu prasībām, kas varētu tikt izvirzītas pret Pasūtītāju vai jebkurām trešajām personām, kurām Pasūtītājs nodod tiesības izmantot Konkursam radītos darbus, kas tiek iesniegti Konkursā.
11.4. Konkursa dalībniekiem ir tiesības iesniegt Iepirkumu uzraudzības birojam:
11.4.1. iesniegumu par Nolikumā iekļautajām prasībām PIL 68. panta trešās daļas 4. punktā noteiktajā termiņā – ne vēlāk kā 7 (septiņas) dienas pirms tam, kad beidzas metu iesniegšanas termiņš;
11.4.2. sūdzību par Konkursa norises laikā pieļautajiem pārkāpumiem atbilstīgi PIL 68. pantā noteiktajam.

12. PASŪTĪTĀJA TIESĪBAS UN PIENĀKUMI

12.1. Pasūtītājs 3 (triju) darbdienu laikā vienlaikus informē visus dalībniekus par pieņemto lēmumu attiecība par Konkursa rezultātu.
12.2. Pasūtītājam ir tiesības pārtraukt Konkursu bez rezultāta, ja tam ir objektīvs pamatojums. 
12.3. Pasūtītājs pārtrauc Konkursu bez rezultāta, ja neviens no Konkursa uzvarētāju metiem netiek atzīts par realizējamu.
12.4. Pasūtītājam ir tiesības pieņemt lēmumu izbeigt Konkursu, ja piedāvājumi nav iesniegti, vai iesniegti Nolikuma prasībām neatbilstoši piedāvājumi.
12.5. Pasūtītājs 10 (desmit) darbdienu laikā pēc Konkursa dalībnieku informēšanas publicē paziņojumu par Konkursa rezultātu.

13. PIELIKUMI

1. pielikums – Tehniskā specifikācija bez pielikumiem uz 4 (četrām) lapām;
2. pielikums – Devīzes atšifrējums un dalībnieka pieteikums dalībai metu konkursā (forma) uz 2 (divām) lapām.


1. pielikums
Metu konkursa “Latvijas attīstības sadarbības politikas zīmola izveide”
 (id. Nr. CFLA 2024/9-PIEG)
nolikumam
Tehniskā specifikācija
Aktualizācijas datums: 2024. gada 7. augustā

1. Zīmola stratēģiskais kopsavilkums
1.1. Galvenais uzdevums
Izstrādāt Latvijas attīstības sadarbības politikas zīmolu, ko varētu izmantot gan politikas plānotāji, gan projektu īstenotāji, gan citas iesaistītās puses. Zīmolam ir jābūt saskanīgam ar Valsts pārvaldes iestāžu vienoto vizuālā identitātes grafisko standartu.[footnoteRef:3] [3:  https://www.mk.gov.lv/lv/valsts-parvaldes-grafiskais-standarts] 


1.2. Konteksts
Attīstības sadarbība ir palīdzības sniegšana mazāk attīstītām valstīm, lai veicinātu šo valstu un to sabiedrības ilgtermiņa sociālo un ekonomisko attīstību atbilstoši Starptautiskās palīdzības likumam (2008) un Latvijas Attīstības sadarbības politikas pamatnostādnēm 2021.–2027. gadam (2021). Pamatnostādnēs noteikts Latvijas attīstības sadarbības politikas mērķa "veicināt ilgtspējīgu attīstību un nabadzības izskaušanu, tiesiskumu un labu pārvaldību attīstības valstīs, jo īpaši Latvijas prioritārajās partnervalstīs, sniedzot ieguldījumu Dienaskārtības 2030 ieviešanā" sasniegšanu, īstenojot attīstības sadarbību tiesiskuma veicināšanas, publiskās pārvaldes attīstības un tās spēju stiprināšanas, uzņēmējdarbības attīstības, dzimumu līdztiesības, demokrātiskas līdzdalības veicināšanas un pilsoniskās sabiedrības attīstības, izglītības, kā arī klimata pārmaiņu un vides aizsardzības jomās. Īstenojot attīstības sadarbību, ir jāveicina ilgtspējīga attīstība visās tās trīs dimensijās - sociālajā, ekonomiskajā un vides. Attīstības sadarbības plānotā ietekme ir fizisks, institucionāls, sociāls, vides vai cita veida pozitīvs pienesums partnervalsts sabiedrībai, kopienai, vai cilvēku grupai caur vienu vai vairākiem attīstības sadarbības instrumentiem. Šie instrumenti stiprina valsts vai teritorijas spēju ilgtspējīgi, efektīvi un ražīgi izmantot savu cilvēku, finanšu un dabas resursu kapitālu.
Latvijā par attīstības sadarbības politiku atbildīgā institūcija ir Ārlietu ministrija, savukārt Centrālā finanšu un līgumu aģentūra (CFLA) īsteno attīstības sadarbības aģentūras funkcijas. Latvija attīstības sadarbībā atbalsta starpnozaru un starpsektoru sadarbību un partnerību, uzsverot dažādu iesaistīto pušu - valsts pārvaldes, pašvaldību, pilsoniskās sabiedrības, akadēmisko institūciju, privātā sektora un to ekspertu – lomu un pievienoto vērtību attīstības sadarbībā. Latvijas attīstības sadarbības politikas īstenošanā ir iesaistītas gan publiskās pārvaldes institūcijas, gan arī pilsoniskās sabiedrības organizācijas.

1.3.  Mērķis
Izveidot vienotu Latvijas attīstības sadarbības politikas zīmolu, ko varētu izmantot visas attīstības sadarbības procesos iesaistītās puses. Šobrīd Latvijai nav šāda zīmola. Zīmola izstrāde stiprinātu attīstības sadarbības atpazīstamības veicināšanu Latvijā un starptautiski. Izveidojot mūsdienīgu, atpazīstamu zīmolu, tiktu veicināta attīstības sadarbības ilgtspēja Latvijā un Latvijas ciešāka iesaiste starptautiskajos attīstības sadarbības procesos. 

1.4.  Prioritārie attīstības sadarbības uzdevumi:
1.4.1. tiesiskuma veicināšana;
1.4.2. publiskās pārvaldes attīstība un tās spēju stiprināšana; 
1.4.3. uzņēmējdarbības attīstība; 
1.4.4. dzimumu līdztiesības veicināšana;
1.4.5. demokrātiskas līdzdalības atbalstīšana un pilsoniskās sabiedrības attīstība;
1.4.6. izglītības pilnveide;
1.4.7. klimata pārmaiņu mazināšana un vides aizsardzība;
1.4.8. digitalizācijas procesu attīstība.

1.5.  Attīstības sadarbības vērtības
Īstenojot attīstības sadarbību, Latvija ievēro cilvēktiesībās balstītu pieeju un visās attīstības sadarbības aktivitātēs uzsver tādus horizontālus principus kā cilvēktiesības, demokrātija, dzimumu līdztiesība, pilsoniskās sabiedrības līdzdalība, vides ilgtspēja un klimata pārmaiņu jautājumu integrācija.

1.6.  Galvenie darbības reģioni
Latvijas prioritārie attīstības sadarbības reģioni ir Eiropas Savienības Austrumu partnerības valstis (īpaši Ukraina, Gruzija, Moldova, Armēnija, kā arī Baltkrievijas pilsoniskā sabiedrība), Centrālāzijas valstis (īpaši Kirgizstāna, Tadžikistāna un Uzbekistāna), kā arī Āfrikas valstis.

1.7.  Zīmola dizaina ievirze (pielāgojams dažādiem medijiem un kanāliem)
1.7.1. Saprotams dizains un tā nozīme viegli uztverama. Skaidri jākomunicē zīmola vērtības (t.sk. starptautiskā vidē);
1.7.2. Mūsdienīgs, ilgtspējīgs (gatavs funkcionēt ilgtermiņā), autentisks un unikāls;
1.7.3. Ērti lietojams kopā ar Latvijas valsts pārvaldes iestāžu vienoto vizuālo identitāti (dizains kombinējams);
1.7.4. Lietojams kopā ar valsts karogu un ģerboni.

2. Logo un dizaina vadlīniju izstrāde (Sarunu procedūras laikā noslēgtā Līguma laikā)
2.1.  Jāveic tirgus izpēte, kā logotips izcelsies līdzās līdzvērtīgiem zīmoliem pasaulē/ zīmola autentiskums. Attīstības sadarbības logotipa detalizēta izstrāde (latviešu un angļu valodā), kas ietver šādus elementus:
2.1.1. Stila grāmata – rokasgrāmata, kas norāda uz nosacījumiem, stilu un citām vadlīnijām, kas nodrošina zīmola ilgtspējību un integritāti;
2.1.2. Informācija par zīmolu – tā misiju, vēsturi, vērtībām, mērķauditoriju, komunikācijas stūrakmeņiem;
2.1.3. Logotips – simbols, lockup (t.i., logotipa fināla izskats kopā ar visiem tā veidojošajiem elementiem dažādās formās) variācijas, logo krāsas, logo izvietojums, drošības zonas, minimālie izmēri un nepareizs logo lietojums;
2.1.4. Krāsu palete – ietver informāciju par: primāro krāsu paleti, individuālo krāsu paleti tematisko grupu ietvaros, un krāsu kombinācijām izmantošanai materiālos, krāsu papīra ieteikumi;
2.1.5. Tipografika – ietver informāciju par: primāro zīmola burtveidolu, alternatīvo sistēmas burtveidolu, tipografikas stilu rekomendācijas un nepareizu burtveidola izmantošanu;
2.1.6. Infografikas un ikonas – ietver informāciju par to izmantošanu komunikācijā;
2.1.7. Fotogrāfijas – ietver informāciju par: fotogrāfijas rekomendācijām un to apstrādi un lietošanu zīmola komunikācijā;
2.1.8. Izklājums – ietver informāciju par: zīmola izklājuma veidošanas principiem veidlapās, aploksnēs, vizītkartēs u.c. materiālos;
2.1.9. Materiālu dizaina piemēri – ietver piemērus zīmola identitātes manifestācijai drukas un fiziskajos materiālos.
2.2.  Dizaina vadlīniju izstrāde, ietverot dažāda veida komunikācijas materiālu dizaina aprakstus un skices:
2.2.1. Vides reklāmas materiāli, piemēram, baneris (reklāmkarogs), plakāts, stends izmantošanai pasākumu noformēšanā; 
2.2.2. Vizītkartes sagataves (latviešu un angļu valodā);
2.2.3.  Prezentācijas sagataves;
2.2.4.  E-pasta paraksts;
2.2.5.  Zīmola reprezentācijas materiālu dizains (piemēram, krūze, t-krekls, pildspalva, blociņš, u.c.);
2.2.6.  Tiešsaistes video zvanu fons;
2.2.7.  Vizualizācijas tīmekļvietnes dizainam;
2.2.8.  Sociālo mediju profilu noformējums, sociālo mediju komunikācijas paraugi (ieraksti tīmekļvietnē (post) un video).

3. Sarunu procedūras laikā noslēgtā Līguma provizoriskais laika grafiks:  
3.1. 1. posms – radošais koncepts un vizuālā identitāte (posma izpilde 4 nedēļas no pasūtījuma veikšanas)
3.1.1. Pilnveidot radošā koncepta variantus (saskaņā ar zīmola stratēģisko kopsavilkumu), radīt variantus latviešu un angļu valodā;
3.1.2. Veikt radošā koncepta korekcijas, pēc Pasūtītāja pieprasījuma;
3.1.3. Tipografika (logo, burtveidols, krāsu pilnveidošana);
3.1.4. Vizuālie piemēri (skices, piemēram, lietojumam kopā ar Pasūtītāja logo un citu valstu AS logo).

3.2.  2. posms – zīmola lietošanas stratēģijas izstrāde (zīmola rokasgrāmata) (izpilde 2 nedēļas pēc 1. posma beigām)
3.2.1. Logotips (simbols, lockup (t.i., logotipa fināla izskats kopā ar visiem tā veidojošajiem elementiem dažādās formās) variācijas, logo krāsas, logo izvietojums, drošības zonas, minimālie izmēri un nepareizs logo lietojums);
3.2.2. Krāsu palete (ietver informāciju par: primāro krāsu paleti, individuālo krāsu paleti tematisko grupu ietvaros, un krāsu kombinācijām izmantošanai materiālos, krāsu papīra ieteikumi);
3.2.3. Tipografika (ietver infromāciju par: primāro zīmola burtveidolu, alternatīvo sistēmas burtveidolu, tipografikas stilu rekomendācijas un nepareizu burtveidola izmantošanu, minimālo izmēru);
3.2.4. Tīmekļvietnes vizuālais virziens.

3.3. 3. posms – komunikācijas materiālu dizains (izpilde 2 nedēļas pēc 2. posma beigām)
3.3.1. Vizītkartes sagatave;
3.3.2. Attīstības sadarbības lielformāta vides banera variācijas ar logotipa pielietojuma veidiem;
3.3.3. Prezentāciju sagataves;
3.3.4. E-pasta paraksts;
3.3.5. Tiešsaistes video zvanu fons;
3.3.6. Sociālo mediju platformu noformējums, kā arī ziņas/ieraksta tīmekļvietnē (blogs/ posts) stila paraugs;

3.4.  4. posms – Citi dizaini (izpilde 2 nedēļas no 3. posma beigām)
3.4.1. Vizualizācija mājaslapas dizaina izstrādei;
3.4.2. Reprezentācijas materiālu dizains.

 Zīmola vizuālās identitātes pielietojumu un atvasinātos produktus Pasūtītājs var patstāvīgi attīstīt bez papildus samaksas un saskaņošanas ar pretendentu, t.sk. neierobežoti ieviest jaunus vizuālās komunikācijas un vizuālās identitātes atvasināto produktu veidus, ievērojot pretendenta definētos zīmola vizuālās identitātes lietojuma principus (zīmola vadlīnijas). 


2. pielikums
Metu konkursa “Latvijas attīstības sadarbības politikas zīmola izveide”
 (id. Nr. CFLA 2024/9-PIEG)
nolikumam

DEVĪZE, TĀS ATŠIFRĒJUMS
 UN DALĪBNIEKA PIETEIKUMS DALĪBAI METU KONKURSĀ
 (forma)

	DEVĪZE:
	




1. Devīzes atšifrējums:

	Informācija par dalībnieku[footnoteRef:4]: [4:  Konkursa dalībnieka vai personu apvienības (ja Konkursa dalībnieks ir personu apvienība)  nosaukums juridiskai personai vai vārds, uzvārds fiziskai personai.] 


	Dalībnieka nosaukums/ vārds uzvārds:
Reģistrācijas numurs/ Personas kods/ ID numurs:
Juridiskā/ deklarētā adrese:
Tālrunis:
E-pasta adrese:

	Rekvizīti

	Bankas nosaukums:
Bankas kods:
Konta numurs:

	Dalībnieka kontaktpersona

	Vārds, uzvārds:
Tālrunis:
E-pasta adrese:

	Rekvizīti, uz kuriem pārskaitīt godalgu, ja iesniegtais meta piedāvājums būs ieguvis godalgu:

	Nosaukums vai vārds uzvārds
Reģistrācijas numurs vai personas kods
Bankas nosaukums un kods:
Norēķinu konts:



2. Parakstot šo pieteikumu dalībnieks apliecina, ka:
2.1.  Centrālās finanšu un līgumu aģentūras (turpmāk – Pasūtītājs) organizētajam metu konkursam „Latvijas attīstības sadarbības politikas zīmola izveide”, id. Nr. CFLA 2024/9-PIEG (turpmāk – konkurss) iesniegto projekta metu ar devīzi “_____________” ir izstrādājis ______________________ un projekta autors/-i: __________________;
2.2.  ir iepazinies un piekrīt konkursa nolikumam, tā pielikumos izvirzītajām prasībām un garantē to izpildi;
2.3.  konkursa nolikuma noteikumi ir skaidri un saprotami, tajā noteiktās tiesības un pienākumus atzīst par sev saistošiem;
2.4.  iesniegtajā meta piedāvājumā nav izmantoti trešo personu autortiesību vai blakustiesību objekti, pretējā gadījumā uzņemas segt visus Pasūtītāja zaudējumus, kuri saistīti ar iespējamo tiesvedību par autora vai blakustiesību subjekta personisko un mantisko tiesību pārkāpumu;
2.5.  piekrīt, ka Pasūtītājs izziņos konkursā iesniegtos metus saskaņā ar Autortiesību likuma 14. panta pirmās daļas 2. punktu;
2.6.  iespējamā līguma slēgšanas tiesību piešķiršanas gadījumā nodrošinās konkursa nolikuma 4. sadaļā norādīto kvalifikācijas prasību izpildi; 
2.7.  konkursam iesniegtā meta autors/-i nodevuši dalībniekam visas autoru mantiskās tiesības uz konkursam iesniegtajiem un ar autortiesībām aizsargātiem darbiem;
2.8.  paredzētās sarunu procedūras ietvaros iespējamā līguma slēgšanas tiesību piešķiršanas gadījumā meta autors (-i) piekrīt atsavināt Pasūtītājam visas savas mantiskās tiesības bez termiņa un teritorijas ierobežojuma; 
2.9.  visas piedāvājumā sniegtās ziņas ir patiesas;
2.10. iesniegtais piedāvājums nesatur komercnoslēpumu un Pasūtītājs to ir tiesīgs publicēt normatīvajos aktos noteiktajā kārtībā (ja piedāvājums satur komercnoslēpumu, lūdzam norādīt precīzi, kāda informācija iesniegtajā piedāvājumā ir komercnoslēpums);
2.11.  piekrīt personas datu apstrādei konkursa norises vajadzībām un dokumentu glabāšanai saskaņā ar Publisko iepirkumu likumu un tajā noteiktajos gadījumos personas datu nodošanai Iepirkumu uzraudzības birojam, Eiropas Savienības Oficiālajam Vēstnesim un Administratīvajai rajona tiesai;
2.12. piekrīt saņemt dokumentus parakstītus ar drošu elektronisko parakstu uz pieteikumā norādīto dalībnieka e-pasta adresi;
2.13. piedalās konkursā patstāvīgi, bez jebkādām konsultācijām ar citiem tirgus dalībniekiem. 

Dalībnieks:
🀆  atbilst mazā[footnoteRef:5] uzņēmuma statusam; [5:  Mazais uzņēmums ir uzņēmums, kurā nodarbinātas mazāk nekā 50 personas, un kura gada apgrozījums un/vai gada bilance kopā nepārsniedz 10 miljonus eiro.] 

🀆  atbilst vidējā[footnoteRef:6] uzņēmuma statusam. [6:  Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas, un kura gada apgrozījums nepārsniedz 50 miljonus eiro, un/vai, kura gada bilance kopā nepārsniedz 43 miljonus eiro.] 

(atzīmēt ar X)

Dalībnieks vai tā pārstāvis  _______________________________________________ 				    (amats)	(vārds, uzvārds/ paraksts)



